नई दि‍ल्‍ली. उम्‍मीद जताई जा रही थी कि‍ वि‍त्‍त मंत्री अरुण जेटली इस बजट में इनडायरेक्‍ट टैक्‍स, खासकर सर्वि‍स टैक्‍स में बड़े बदलाव का ऐलान कर सकते हैं। इस तरह की चर्चा थी कि‍ सर्वि‍स टैक्‍स की दर को जीएसटी की 18 फीसदी दर तक ले जाने कोशि‍श के तहत सेवाओं की तीन कैटेगरी में बांट दि‍या जाएगा। मगर ऐसा कुछ नहीं हुआ। जेटली ने इस मामले में जीएसटी काउंसि‍ल को रास्‍ता देने के लि‍ए न तो दरों में कोई बदलाव कि‍या और न ही सर्वि‍स को अलग अलग कैटेगरी में डाला। ऐसा करने से जीएसटी लागू करने के दौरान अब बड़े बदलाव नजर आएंगे।